Systematic review of retinal detachment in eyes with BOSTON Keratoprosthesis : Συστηματική ανασκόπηση αποκόλλησης αμφιβληστροειδούς σε οφθαλμούς με BOSTON Κερατοπρόθεση
Creators: name: Βαρσαμιδάκη, Αλεξάνδρα Νικολάου
Publisher: name: Aristotle University of Thessaloniki
Year: 2024
Subjects: Αποκόλληση αμφιβληστροειδούς
Συστηματική ανασκόπηση
BOSTON Κερατοπρόθεση
Retinal detachment
Systematic review
BOSTON Keratoprosthesis

description: Η κερατοπρόθεση Boston έχει αποδειχθεί ένα ανεκτίμητο εργαλείο για τους ασθενείς με σοβαρή κερατοειδοπάθεια τα τελευταία χρόνια- ωστόσο έχουν αναφερθεί αρκετές επιπλοκές σχετικές με την τοποθέτηση της. Στην παρούσα συστηματική ανασκόπηση εστιάσαμε ειδικά στην αποκόλληση του αμφιβληστροειδούς, μια σημαντική αιτία οφθαλμικής νοσηρότητας και κακής οπτικής έκβασης σε ασθενείς που έλαβαν τη συσκευή κερατοπρόθεσης Boston. Τον Νοέμβριο του 2023 αναζητήθηκαν στο PubMed μελέτες σχετικά με περιπτώσεις αποκόλλησης αμφιβληστροειδούς μετά από εμφύτευση κερατοπρόθεσης Boston. Συλλέχθηκαν και αναλύθηκαν δεδομένα για τα ποσοστά εμφάνισης αποκόλλησης αμφιβληστροειδούς, τη διάγνωση, τους παράγοντες κινδύνου, τα αποτελέσματα και τη διαχείριση αυτής. Από την αναζήτηση ανακτήθηκαν 164 εργασίες, εκ των οποίων 49 επιλέχθηκαν για έλεγχο πλήρους κειμένου. Τελικά, 18 δημοσιεύσεις συμπεριλήφθηκαν στην παρούσα συστηματική ανασκόπηση. Τα κοινά θέματα μεταξύ των μελετών αφορούσαν τα ποσοστά επίπτωσης της αποκόλλησης του αμφιβληστροειδούς μετά από χειρουργείο τοποθέτησης συσκευής κερατοπρόθεσης, τις μεθόδους απεικόνισης του βυθού και διάγνωσης, τους αιτιολογικούς παράγοντες, τα οπτικά και λειτουργικά αποτελέσματα, τις τεχνικές και τα αποτελέσματα της χειρουργικής επέμβασης αποκατάστασης, καθώς και μέτρα πρόληψης. Η ανασκόπηση αυτή αποκάλυψε ότι η αποκόλληση του αμφιβληστροειδούς αποτελεί έναν υπαρκτό και σημαντικό κίνδυνο μετά από τοποθέτηση συσκευής KPro και μπορεί να οδηγήσει σε σοβαρή επιδείνωση της όρασης. Ως εκ τούτου, είναι επιτακτική ανάγκη να ακολουθείται μια διεπιστημονική προσέγγιση για την επιτυχή διάγνωση και αντιμετώπιση της αποκόλλησης του αμφιβληστροειδούς σε αυτούς τους ασθενείς, ώστε να αποφευχθεί η μακροπρόθεσμη οφθαλμική νοσηρότητα.
description: Boston Kpro has been proven as an invaluable asset to patients afflicted with corneal blindness in the past years; however several complications following its implantation have been reported. In this systematic review we focused specifically on retinal detachment, a significant cause of ocular morbidity and poor visual outcomes in patients receiving a Boston Kpro implant. In November 2023 PubMed was searched for studies regarding cases of retinal detachment after Boston keratoprosthesis implantation. Data for retinal detachment incidence rates, diagnosis, risk factors, outcomes and management were collected and analyzed. The search retrieved 164 papers, of which 49 were selected for full text screening. Eventually, 18 publications were included in this systematic review. Common themes amongst the studies involved the incidence rates of retinal detachment after keratoprosthesis surgery, fundus visualization and diagnosis methods, causative factors, visual and functional outcomes, repair surgery techniques and results, as well as preventative measures. This review revealed that retinal detachment emerges as a significant risk following a KPro device implantation and can lead to severe visual deterioration. Therefore, it is imperative that a multidisciplinary approach is followed to successfully diagnose and manage retinal detachment in these patients, so as to prevent long term ocular morbidity.